L-aħħar ġimgħa ta' Lulju kienet waħda impenjattiva ħafna għad-Dwana hekk kif uffiċjali kontra l-Ħasil tal-Flus elevaw xejn inqas minn €11,500 fi flus kontanti mhux iddikjarati fis-Sala tat-Tluq fl-Ajruport. Dawn il-flus kienu fuq passiġġiera Bulgara li ma ddikjarathomx fi triqitha lejn Sofia. Iktar kmieni fl-Ajruport ukoll, imma fis-Sala tal-Wasliet ħaddiema tad-Dwana sabu passiġġier Ingliż bi tliet pakketti ħaxixa u tliet pakketti oħrajn reżina tal-kannabis fil-bagalji tiegħu. Il-ħaddiema tad-dwana interċettaw ukoll pakkett li fih kien hemm 1 Kg reżina tal-Kannabis u li kien dieħel fil-pajjiż permezz ta' servizz ta' courier. Intant matul l-istess ġimgħa l-ħaddiema tad-Dwana interċettaw pakketti tax-shisha, alkoħol u pakketti tas-sigaretti li fuqhom ma tħallasx dazju.